Interlingua

**Interlingua** nazioarteko hizkuntza laguntzailea da, mendebaldeko hizkuntza gehienen lexikoan eta gramatika angloerromaniko erraztu baten oinarrituta. 1951ean kaleratu zuen International Auxiliary Language Association-ek. Horren ondorioz, batzuetan "IALAren interlingua" esaten zaio, hitzaren beste esanahietatik bereizteko.

Giuseppe Peanoren "Latino sine Flexioneri" hasieran "intrerlingua" esan arren, erabilera hori galduz joan zen IALAren interlingua argitaratutakoan. Inerlingua *nazioarteko hizkuntza laguntzaile*ren sinonimoa ere bada.

## Sarrera 
Europa eta Amerikako hizkuntza-oinordekotza grekolatinoa da. Gaurko hizkuntzetan bizirik iraun duen latina IALA zientzia elkarteak argitaratutako liburu batean bildu zuten hizkuntzalari eta filologo profesionalek, 1924 eta 1951 arteko lanaren ondorioz.

Emaitza interlingua da. Gramatika mugaraino erraztuta dago, eta europar edo amerikar ikasi batek interlinguaz idatzitako testu tekniko edo zientifiko bat uler dezake berehala, eta erabiltzen has daiteke epe laburrean.

Erabilera praktikoa argitalpen zientifikoen laburpenetan frogatu da, batez ere medizinaren esparruan eta, halaber, nazioarteko mintzaldietan erabilitako hizkuntza izan da.

Afrika eta Asiako herrientzat, interlingua mendebaldeko hizkuntzetarako giltza da, euren "topagunea" baita.

Hizkuntzen irakaskuntzan, bide arina da nazioarteko lexikorako, eta prestaketa ona hizkuntza erromantzeak eta ingelesa ikasteko.

## Hiztegia 
Interlinguak Europan eta Amerikan zabaldutako lexiko grekolatinoaren bilketa egiten du: europar jatorriko hizkuntza guztietan "erdikoa" izatea nahi da. Haren hiztegia sistematikoki "hiruko erregela" eta "biko erregelaren" bidez lortua da, batez ere ingeles eta hizkuntza erromantzeetatik eta, bigarren maila batean, aleman eta errusieratik.

### Hiruko eta biko erregelak 
Hitz bat interlinguako hiztegian onartzen da hurrengo lau hizkuntzetatik hirutan aurkituz gero, dagozkion aldaera fonetikoekin baina esanahia mantenduz gero:

* ingelesa
* "iberiarra" (gaztelania edota portugesa)
* frantsesa
* italiera

edo aurreko lauretatik bitan egonda eta gutxienez hurrengo bietako batean:
* alemana
* errusiera

## Gramatika 
Interlinguaren gramatika angloerromaniko sinpletua da. Hizkuntza koherente baten lexikoaren erabilpena ahalbidetzen duen errazena izan behar du. Horrek erabiltzen diren hizkuntzen berezitasun eta berezko formak baztertzen ditu: generoa, deklinazioa, aditz-joko irregularrak...

## Historia 
Gramatika eta hiztegia lehen aldiz argitaratu ziren 1951ean. Alexander Gode izan zen eragile nagusia. Gramatikaren aurkibidea, interlingua-ingelesa hiztegia eta eta *Interlingua a Prime Vista* liburua argitaratu zituen.

## Literatura 
Interlinguazko literatura batez ere obra linguistikoekin hasi zen, hala nola 1954an argitaratutako hiztegi eta gramatikekin. Alexander Godek laburpen zientifiko batzuk eta ipuin labur batzuk besterik utzi ez bazituen ere, literatura-eszenatokia 1960ko hamarkadan zabaldu zen Eric Ahlströmen itzulpenekin.

Sven Collberg egile emankorrenetako bat bihurtu zen, 1950 eta 1980 urteen artean jatorrizko poemak eta itzulpen asko argitaratuz. 1970eko hamarkadan, Carolo Salicto eta Gode bera bezalako egileek jatorrizko obrekin eta itzulpen berriekin lagundu zuten, eta Collbergek bere literatura-lanarekin jarraitu zuen.

1990eko hamarkadan klasikoen hainbat itzulpen agertu ziren, horien artean Goldoni, Andersen eta Bunyanen obrak. Azken urteotan, jatorrizko ekoizpenak jarraitzen du: Vicente Costalagok hainbat obra argitaratu zituen 2022 eta 2023 artean, eta 2025ean *Posta Mundi*k Eduardo Ortega, Martin Lavallée eta besteen poema eta itzulpen berriak aurkeztu zituen.

## Adibideak 
Aitagurea:

Nostre Patre, qui es in le celos,
que tu nomine sia sanctificate;
que tu regno veni;
que tu voluntate sia facite
super le terra como etiam in le celo.
Da nos hodie nostre pan quotidian,
e pardona a nos nostre debitas
como nos pardona a nostre debitores,
e non duce nos in tentation,
sed libera nos del mal.

Giza eskubideen aitorpena:

Tote le esseres human nasce libere e equal in dignitate e in derectos. Illes son dotate de ration e de conscientia, e debe comportar se fraternalmente le unes con le alteres.

Hizkuntzari berari buruzko poema bat:

Lingua natural e musical 
de parolas international 
e un grammatica minimal. 
Comprensibile facilemente 
per personas intelligente. 
Le medio de communication 
adequate pro le solution 
del confusion de Babylon.

## Erreferentziak 
## Kanpo estekak 
* Union Mundial pro Interlingua
** https://web.archive.org/web/20120119233636/http://www.interlingua.com/interlingua-eu
** Interlingua-ingelesa hiztegia
** *Panorama in Interlingua* 
** Liburu zerbitzua 
* Gramatika 
* https://web.archive.org/web/20050324012424/http://interlingua.com/ca/breugram.htm